Държавен вестник, бр. 72, 2015 г., стр. 23

БРОЙ  72	
Д Ъ Р Ж А В Е Н  В Е С Т Н И К 	
СТР.  23  
голяма от 0,4 и покритие над 80 на сто на 
площта с достатъчно количество укрепнал 
подраст. При провеждането на окончателната 
фаза в площните сечища се оставят от 3 до 5 
биотопни дървета на един хектар.
(8) При провеждане на фазите на кратко­
срочно-постепенната сеч по ал. 1 се спазват 
следните изисквания:
1. площта от насаждението, в която не се 
провеждат сечи, е не по-малка от площта, в 
която се провеждат;
2. сечта в площта от насаждението, в която 
не са проведени сечи, започва, след като мла­
дият дървостой в съседните отсечени площи 
достигне средна височина не по-малко от 2 м;
3. не се допуска сливане на сечищата в 
съседни насаждения с обща площ, по-голяма 
от 2 ха, когато попадат в един имот. За целта 
да се спазват изискванията по т. 2.“
§ 12. Създава се чл. 24а:
„Чл. 24а. (1) Краткосрочно-постепенна сеч 
на тесни ивици се провежда с широчина на 
отделната ивица не повече от 2 пъти средната 
височина на дървостоя, но не повече от 40 м. 
Възобновителният период за отделните ивици 
е не по-кратък от 15 години и не по-дълъг 
от 20 години. 
(2) Сечта се провежда чрез отсичане на 
дърветата равномерно по площта на отделната 
ивица на 3 или 4 фази.
(3) Сечта започва със залагане на първа­
та ивица, в която се провежда съответната 
фаза на краткосрочно-постепенната сеч. При 
провеждане на следващата фаза на сечта в 
първоначално заложената ивица непосред­
ствено до нея се залага нова ивица, в която 
се извежда предходната фаза на сечта. В тази 
последователност се залагат ивици върху ця­
лата площ на насаждението.
(4) При провеждане на отделните фази на 
сечта се прилагат изискванията по чл. 24, 
ал. 3 – 7.“
§ 13. В чл. 25 се правят следните изменения 
и допълнения:
1. В ал. 2 накрая се добавя „съгласно чл. 24, 
ал. 3 и 4“.
2. Алинея 3 се изменя така:
„(3) При наличие на възобновяване в места­
та с най-голямо количество подраст се отварят 
до 2 котела на хектар с площ на всеки един 
до 0,1 хa. Площите между котлите се изреж­
дат еднократно равномерно до склопеност не 
по-малка от 0,4 – 0,5.“
3. Алинея 5 се изменя така:
„(5) Интензивността на сечта е до 30 на 
сто при всяка лесовъдска намеса. Възобнови­
телният период на постепенно-котловинната 
сеч е не по-малък от 30 години.“
§ 14. В чл. 26 се правят следните изменения 
и допълнения:
1. В ал. 2 думите „над 30 години“ се заме­
нят с „не по-малък от 40 години“.
2. В ал. 3:
а) точка 3 се изменя така: 
„3. при липса на възобновяване в иглолистни 
гори прозорците се залагат на два пъти в места 
със склопеност, по-голяма от 0,6, като първия 
път склопеността в прозореца се свежда до 0,4 
в семеносна година, а окончателното изсичане 
на дървостоя в прозореца се извършва при 
започнал възобновителен процес;“
б) създава се т. 8:
„8. интензивността на сечта при всяка 
лесовъдска намеса не може да превишава 
25 на сто.“
§ 15. В чл. 27, ал. 4 думите „до 30 %“ се 
заменят с „до 25 на сто“.
§ 16. В чл. 30 се правят следните изменения:
1. В ал. 3 думите „от запаса на насажде­
нието“ се заличават.
2. В ал. 4 думите „през 8 – 10 години“ се 
заменят със „съобразно възприетия турнус 
на стопанството“.
§ 17. В чл. 31 се правят следните изменения 
и допълнения:
1. Алинея 1 се изменя така:
„(1) Групово-изборна сеч се провежда в 
насаждения с участие в състава им на светло­
любиви дървесни видове, както и в буковите 
и в смърчовите високопланински гори.“
2. В ал. 2 след думата „дървостоя“ се 
поставя запетая и се добавя „приоритетно в 
местата с налично възобновяване“.
3. Алинея 6 се изменя така:
„(6) Интензивността на сечта е до 20 на сто.“
4. Създава се ал. 7:
„(7) Повторяемостта на групово-избор­
ната сеч е съобразно възприетия турнус на 
стопанството.“
§ 18. Член 32 се изменя така:
„Чл. 32. (1) Голите сечи са възобновителни 
сечи с последващо изкуствено и/или издънково 
възобновяване. 
(2) Голи сечи с изкуствено възобновяване 
се провеждат в тополови гори, както и в на­
саждения от келяв габър и мъждрян, растящи 
на средно богати и богати месторастения, и 
издънкови акациеви насаждения, за възста­
новяване на производствения им потенциал.
(3) Голи сечи с издънково естествено възоб­
новяване се провеждат в тополови, акациеви, 
гледичиеви, келявгабърови, мъждрянови, вър­
бови и липови гори или смесени от същите 
дървесни видове. 
(4) Голи сечи в липови гори се провеждат 
в насаждения с минимум 90 на сто участие 
на липата в състава на насаждението на 
площни сечища до 2 ха. Неотсечената ивица 
между площните сечища е с широчина не 
по-малка от 20 м.